

**REPUBLIKA HRVATSKA**

**PRIMORSKO-GORANSKA ŽUPANIJA**

**GRAD CRES**

KLASA: 011-01/21-1/22

URBROJ:2170-4-03-22-

Cres, 24. siječnja 2022.

**IZVJEŠĆE O PROVEDENOM JAVNOM SAVJETOVANJU**

|  |  |
| --- | --- |
| Naziv dokumenta za koji je provedeno javno savjetovanje | **PRIJEDLOG ODLUKE O NAČINU PRUŽANJA JAVNE USLUGE SAKUPLJANJA KOMUNALNOG OTPADA NA PODRUČJU GRADA CRESA** |
| Vrijeme trajanja javnog savjetovanja | Od 23. prosinca 2021. do 23. siječnja 2022., ukupno 30 dana. |
| Cilj javnog savjetovanja | Cilj javnog savjetovanja je dobivanje povratne informacije od zainteresirane javnosti o Prijedlogu odluke o načinu pružanja javne usluge sakupljanja komunalnog otpada na području Grada Cresa |
| Objava akta | Objava na web stranici Grada Cresa - [www.cres.hr](http://www.cres.hr) |
| Popis predstavnika zainteresirane javnosti koji su dostavili prijedloge i primjedbe i očitovanje predlagatelja – Grada Cresa | Na Prijedlog odluke o načinu pružanja javne usluge sakupljanja komunalnog otpada na području Grada Cresa pristigle su sljedeće primjedbe   * Korina Opačić, Veli Lošinj – primjedba se odnosi na područje Grada Malog Lošinja * Romana Pavić, Cres – „Svijesna sam da se komunalni otpad mora sakupljati i da to ima svoju cijenu. Ta cijena bi morala biti transparentna na način da građani imaju uvid u specifikaciju trošenja novca kao i ukupan iznos po mjesecima prihoda od naplate prikupljanja otpada. Kako se radi o javnom trgovačkom društvu bilo bi uputno da se javno objavi broj zaposlenih i na kojim pozicijama su zaposleni kao i visinu njihovih bruto osobnih dohodaka. Naravno da bi se trebao javno obznaniti i dugovanje, kao i razlog zbog kojeg je dugovanje nastalo. Ovako bez specifikacije razloga povećanja naplate odovoza otpada i to za 500 posto je u najmanju ruku neozbiljno a da ne napišem neku ružniju riječ. Ovdje mislim na povećanje cijene za iznamljivače. Naravno da na osnovu gore napisanog i onoga što ste naveli kao razlog za javnu raspravu ne mogu nikako podržati. Iznajmljivači bi trebali biti ambasadori creskog turizma a ne ovce za šišanje. Kada god nekome zatreba novac domah se nađe način kako oporezovati iznajmljivače. Moralno bi bilo da nas gledate kroz prizmu žrtava, pošto svaku kunu ulažu u poboljšavanje ponude smještaja bez ičije pomoći a ne kao ljude koji služe za potkusurivanje nečje nesposobnosti.“   Očitovanje predlagatelja: PRIMJEDBA JE OPĆENITA   * Treći podnositelj predložio je sljedeće: * „Članak **12**. „Kroz minimalnu javnu uslugu za kategoriju korisnika kućanstvo uključena je usluga prikupljanja i preuzimanja ukupno 750 litara mješanog komunalnog otpada mjesečno.“ Da li to znači da: 750 lit./mj : 25 l (otpadomjer) = 30 puta otvaranja otpadomjera mjesečno (svaki dan jedanput).Pa imamo: 70 kuna fiksni dio; 2,5 kuna x 30 = 75,00 kuna mjesečno;+ 25 % PDV. UKUPNO : 181,25 kn mjesečno što smatramo da je najskuplje u državi. ZAGREB: Fiksni dio za kućanstva 45,00 kuna; Varijabilni dio 4,00 kuna za 20 litara što dijeluje stimulativnije na razdvajanje otpada u odnosu na predloženu Odluku.PREDLAŽEMO: ZA KUĆANSTVA: FIKSNI DIO 45,00 kn + PDV, VARIJABILNI DIO 3,50 kn + PDV * Članak **13**: „Obračunsko razdoblje je mjesec dana, račun se izdaje sa zadnjim danom u mjesecu za protekli mjesec sa rokom plaćanja od 10 dana.“ Kako znamo većina osobnih dohodaka u Cresu se isplaćuje do 15. u mjesecu, predlažemo da bi i rok plaćanja javne mjesečne usluge trebalo produžiti na 15 dana. Sa gore navedenim povezan je Članak **17**. temeljem kojeg davatelj usluge obračunava zateznu kamatu. Pa je pitanje: Da li se radi o zakonskoj zateznoj kamati ili o kamati koju propiše davatelj usluge nekim internim aktom (za koju ne znamo kolika je). PREDLAŽEMO: Zakonsku zateznu kamatu. * Članak **19**: Cijena javne usluge: Za kategoriju nekućanstvo 515,00 kuna + PDV. To se odnosi i na hotele, brodogradilišta, marinu i t.d. ali se odnosi i na zlatarske radnje, odvjetničke usluge agencijske usluge, male obrte koji su minimalni proizvođači otpada. Smatramo da u dijelu 13. Odluke „Kriteriji za umanjenje cijene javne usluge“ treba napraviti realne potkategorije prema djelatnostima koje se obavljaju u nekretnini odnosno posebnom dijelu nekretnine (npr: kategorija koja obuhvaća: uredi, javni uredi, agencije, banke, uredski prostori državne uprave, županijske i lokalne samouprave, sudova, agencija, pošta, fondova i slično, humanitarne organizacije, osiguravajuća društva, odvjetnički i javnobilježnički uredi, turističke agencije, objekti za igre na sreću, udruge, muzeji, galerije, knjižnice, knjižare, izložbeni prostori, galerije, kina, kazališta, sportske dvorane, trgovine odjećom i obućom i drugom neprehrambenom robom, kiosci za prodaju tiskovina i duhanskih proizvoda, obrtničke djelatnosti: frizerski salon, brijač, kozmetičar, stolar, vodoinstalater, električar, automehaničar, autolimar, bravar, radione za popravak, ribarski obrti, keramičari i druge slične obrtne djelatnosti, industrijske djelatnosti s proizvodnim pogonima te druge slične djelatnosti). Toj kategoriji bi se fiksni dio mogao umanjiti i do 80 – 90 % fiksne cijene nekućanstva a novi zakon to omogućava. PREDLAŽEMO: FIKSNI DIO ZA GORE IZDVOJENU POTKATEGORIJU 75,00 kn + PDV, VARIJABILNI DIO 3,5 kn + PDV * Članak **20.**: Prigovor na neugodu uzrokovanu sustavom sakupljanja komunalnog otpada treba prvo uputiti davatelju usluge da učini sve da se neugoda utvrdi i ukloni, a tek u drugom stupnju uključiti upravna tijela Gradske uprave.   VAŽNO:  Ovom Odlukom nije rješeno:   1. ODLAGANJE GRAĐEVINSKOG OTPADA KOD IZGRADNJE I REKONSTRUKCIJE OBJEKATA I CESTA (asfalt, beton, šuta, cigle, drvo, materijal iz iskopa..) 2. ODLAGANJE INDUSTRIJSKOG OTPADA IZ PROIZVODNJE (Otpad iz proizvodnje maslinovog ulja) 3. OTPAD IZ STOČARSKE PROIZVODNJE (vuna…)   **Očitovanje predlagatelja sastavni je dio ovog Izvješća**. |